Nou concert de la Rondalla i Cor “La Amistad” de Burjassot
2025-07-24

Després de les vacacions estivals, les entitats de Burjassot reprenen les seues activitats i el municipi torna a omplir-se de vida cultural i social. Una de les cites per al setembre serà el divendres 27, a les 20.00 hores, quan La Rondalla i Cor “La Amistad”, oferisquen un nou concert dins del cicle d’actuacions “València és música”, que patrocina la Diputació de València.

L’actuació serà en el Centre Cultural La Constancia, en el carrer Blasco Ibáñez, 72, amb entrada gratuïta fins a completar aforament.

L’entitat interpretarà temes com Una noche abrileña, de J.J. Pérez Camús; Serenata de mandolinas, de Desormes; Recuerdos de la Alhambra, de F. Tárrega o Ací em pariren, poema de Vicent Andrés Estellés musicat per Andreu Soler. Tot això sota la direcció de José Manuel Felipe.